Bugojno

**Bugojno** je naseljeno mjesto i središte istoimene općine u centralnom dijelu Bosne i Hercegovine, na putu sa sjeveroistoka ka jugozapadu i Jadranskom moru.

## Historija 
### Kulturno-historijsko naslijeđe 
Historijski razvoj Bugojna vidljiv je i u njegovom slojevitom kulturno-historijskom naslijeđu. Komisija za očuvanje nacionalnih spomenika Bosne i Hercegovine na području Bugojna proglasila je nacionalnim spomenicima, između ostalog, arheološko područje Pod, arheološko područje Crkvina (Grudine) u Čipuljiću, historijsko područje starog grada Vesela Straža, Rustempašića kulu, ostatke Sulejmanpašića kule te turbe Malkoča i Skenderpašića u Kopčiću. Vesela Straža ostaje jedan od najvažnijih materijalnih tragova kasnosrednjovjekovne historije bugojanskog prostora.

### Prahistorija i antičko doba 
Najstariji tragovi ljudskog života na području bugojanskog kraja potiču iz neolita, dok se najstarije poznato naselje datira u bakarno doba.

### Srednji vijek 
U srednjem vijeku područje današnjeg Bugojna pripadalo je župi Uskoplje, a od kraja 12. stoljeća bilo je u sastavu bosanske države. Arheološki nalazi s Crkvina upućuju na to da je riječ o reprezentativnoj građevini povezanoj s najvišim slojevima bosansko-humske političke elite u kasnom srednjem vijeku. 

## Geografija 
Bugojno se nalazi u Srednjoj Bosni, u Srednjobosanskom kantonu u području gornjeg toka rijeke Vrbas u dolini koja se zove Skopaljska dolina između općina Gornji Vakuf-Uskoplje i Donji Vakuf. Površina općine Bugojno je 361&nbsp;km2.

## Klima 
Klima u Bugojnu je kontinentalna. Ljeta su obično topla i suha, s prosječnim temperaturama koje mogu doseći ili premašiti 30 °C. Sunčani dani su česti, ali ponekad se mogu pojaviti i kratkotrajni pljuskovi, posebno u kasnijem ljetu. Noći su relativno svježe, što može pružiti olakšanje od dnevnih vrućina. Zime su hladne i snježne. Temperature često padaju ispod 0 °C, a snježni pokrivač ostaje na tlu tijekom većeg dijela zime. Mrazevi su česti, što može uzrokovati stvaranje leda i poledicu na cestama i trotoarima. Klimatske promjene sve više utječu na ovu regiju, što može rezultirati varijacijama u učestalosti i intenzitetu oborina, kao i temperaturnim ekstremima. Najtopliji dan je izmjeren 24. august 2007. i iznosio je 39,3 °C, dok je najhladnij izmjeren 17. februar 1956. i iznosio je -31,2 °C. Najveća godišnja količina padavina je izmjerena 1895. iznosila je 1117 mm, dok je najmanja izmjerena 2011. i iznosila 522 mm.

## Kultura 
### Nacionalni spomenici 
## Stanovništvo 
### Nacionalni sastav stanovništva – općina Bugojno 
### Nacionalni sastav stanovništva – naselje Bugojno 
## Obrazovanje 
mini|desno|260px|Gimnazija u Bugojnu
* JU "Centar za predškolsko obrazovanje i vaspitanje",
* JU "Srednja tehnička škola",
* "Igraonica FRAMICE" Bugojno,
* JU "Osnovna škola" Gračanica,
* JU "Prva osnovna škola" Bugojno,
* JU "Osnovna škola" Bristovi,
* JU "Prva osnovna škola" Bugojno (Jaklić),
* JU "Osnovna škola" Drvetine,
* JU "Druga osnovna škola" Bugojno,
* JU "Treća osnovna škola" Bugojno,
* JU "Osnovna muzička škola" Bugojno,
* JU "Gimnazija" Bugojno,
* JU "Srednja stručna škola".

## Zanimljivosti 
U Bugojnu na lokalitetu Pod nađen je trenutno najstariji pisani spomenik na području Bosne i Hercegovine. Datira iz 6. vijeka p. n. e. i riječ je o "jednoj keramičkoj posudi, nesumnjivo domaće izrade, na kojoj je urezan natpis od tridesetak znakova. Sadržaj tog natpisa nije još pouzdano dešifrovan, ali Radmila Šalabalić, koja se tim bavila, utvrdila je da taj natpis po svojim karakteristikama pripada etrursko-umbrijskom kulturnom krugu. Po njenom mišljenju, u pitanju je prepis s jedne metalne vaze, a sadržaj bi bio posveta jednog trgovca bogovima Janu i Juturni."

## Načelnici
*Dževad Mlaćo (?-1999)
## Poznate ličnosti 
* Zenit Đozić
* Mehmed Alispahić
* Tomislav Piplica
* Branko Mikulić
* Jasmin Duraković
* Ermin Zec
* Esad Duraković
* Vlatko Glavaš
* Reuf Karabeg
* Ahmed Mutevelić
* Alen Orman

## Turističke atrakcije 
Crkva Svetog Ante u Bugojnu, poznata je kao jedna od najvećih crkava u Bosni i Hercegovini.

Ajvatovica je poznato dovište muslimana u Pruscu, jednom od najstarijih gradova u Evropi za koji se veže legenda o Ajvaz-dedi. Stari Rimljani pišu o tom gradiću koji se nekad zvao "kastel bianco". U doba Tvrtka Kotromanića Prusac se zvao Biograd.

## Sport 
U Bugojnu se od 1978. do 1986. održavao šahovski turnir, na kome su učestvovali poznati svjetski velemajstori.

* NK Iskra
* Karate klub Bugojno

## Galerija 

|Džamija princeze Dževhere
Datoteka:Bugojno10.JPG|Katolička crkva Sv. Antuna Padovanskog
Datoteka:Ethnodorf Rostovo.jpg|Etnoselo Rostovo

## Reference 
## Vanjski linkovi 
* Zvanični sajt općine Bugojno 

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Srednjobosanskom kantonu
*